**МОТИВИ**

**към проект на Наредба за изменение и допълнение на Наредба № РД-02-20-25 от 2012г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор (Обн. ДВ. бр.98 от 11 Декември 2012г., изм. и доп. ДВ. бр.65 от 19 Август 2016г.)**

Основният мотив за изготвяне на проект на Наредба за изменение и допълнение на Наредба № РД-02-20-25 от 2012г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор (Наредба № РД-02-20-25 от 2012г.) е актуализиране, усъвършенстване и прецизиране на действащите разпоредби на наредбата.

Предложените изменения и допълнения са свързани с обнародвания в Държавен вестник, бр.13 от 7 февруари 2017г. Закон за изменение и допълнение на Закона за устройство на територията и са с цел актуализиране на Наредба № РД-02-20-25 от 2012г. и привеждането й в съответствие с изискванията на Закона за устройство на територията и Закона за енергийната ефективност, като в тази връзка е предложеното изменение в действащата разпоредба на чл.8, ал.2, т.4, буква „д“ от наредбата.

 Останалата част от измененията и допълненията са с цел усъвършенстване и прецизиране на Наредба № РД-02-20-25 от 2012г., като в тази връзка е предложеното допълнение на действащата разпоредба на чл.6, ал.2, т.11 от наредбата.

 Предложените с проекта изменения и допълнения на Наредба № РД-02-20-25 от 2012г. са съобразени с настъпилите промени в нормативната уредба и са в пълно съответствие с действащите разпоредби на Закона за устройство на територията и Закона за енергийната ефективност.